Na temelju članka 31. stavka 2. Zakona o održivom gospodarenju otpadom („Narodne novine“ br. 94/13 i 73/17) te članka 51. Statuta Grada Drniša („Službeni vjesnik Šibensko-kninske županije“ broj:15/09,4/13,14/13 i „Službeni glasnik Grada Drniša“ broj: 4/15 i 1/18), Gradsko vijeće Grada Drniša na 12. sjednici održanoj dana 13. prosinca 2018. godine,

d o n o s i:

**O D L U K U**

**o povjeravanju obavljanja**

**javne usluge prikupljanja miješanog komunalnog otpada, biorazgradivog komunalnog otpada i odvojeno prikupljanje određenih kategorija otpada**

**Članak. 1.**

Ovom odlukom povjerava se obavljanje djelatnosti javne usluge prikupljanja miješanog komunalnog otpada, biorazgradivog komunalnog otpada i odvojeno prikupljanje određenih kategorija otpada na području Grada Drniša.

**Članak. 2.**

Obavljanje djelatnosti javne usluge prikupljanja miješanog komunalnog otpada, biorazgradivog komunalnog otpada i odvojeno prikupljanje određenih kategorija otpada na području Grada Drniša, povjerava se trgovačkom društvu GRADSKA ČISTOĆA DRNIŠ D.O.O , Stjepana Radića 69, Drniš.

Obavljanje djelatnosti iz stavka 1. ovog članka povjerava se na neodređeno vrijeme, s time da Grad Drniš može odlučiti obavljanje navedene djelatnosti na jedan od drugih zakonom dozvoljenih načina , u kojem slučaju će ova odluka biti ukinuta.

**Članak. 3.**

Ova odluka stupa na snagu osmog dana od dana objave, a objavit će se u „Službenom glasniku Grada Drniša“.

KLASA:363-01/18-10/29

URBROJ:2182/16-18-01

Drniš, 13. prosinca 2018. godine

**GRADSKO VIJEĆE**

**GRADA DRNIŠA**

**PREDSJEDNIK:**

**Ante Pleadin**