****

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**GRAD DRNIŠ**

**GRADSKO VIJEĆE**

KLASA: 302-02/18-20/2

URBROJ: 2182/06-18-1

Drniš, 13. prosinca 2018. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst i 137/15-ispravak i 123/17), članka 51. Statuta Grada Drniša („Službeni vjesnik Šibensko-kninske županije“, br. 15/09, 4/13, 11/13 i 14/13 i „Službeni glasnik Grada Drniša“, broj 4/15 i 1/18), Gradsko vijeće Grada Drniša na svojoj 12. sjednici održanoj dana 13. prosinca 2018. godine, donosi

**O D L U K U**

**o donošenju Programa mjera za rješavanje stambenog**

**pitanja mladih obitelji na području Grada Drniša**

Članak 1.

Gradsko vijeće Grada Drniša donosi Program mjera za rješavanje stambenog pitanja mladih obitelji na području Grada Drniša, kao skup dijela mjera koje trebaju doprinijeti demografskoj obnovi i ostanku mladih ljudi na području Grada Drniša.

Odluci se prilaže tekst predmetnog Programa mjera za rješavanje stambenog pitanja mladih obitelji na području Grada Drniša i čini njegov sastavni dio.

Članak 2.

Gradsko vijeće Grada Drniša zadužuje Gradonačelnika Grada Drniša za provedbu mjera iz Programa mjera za rješavanje stambenog pitanja mladih obitelji na području Grada Drniša.

Članak 3.

Program mjera za rješavanje stambenog pitanja mladih obitelji na području Grada Drniša objavit će se u „Službenom glasniku Grada Drniša“.

Članak 4.

Ova Odluka stupa na snagu osmog dana od dana objave u “Službenom glasniku Grada Drniša”.

PREDSJEDNIK

Ante Pleadin